stanford-oval/wikipedia huggingface dataset:
Samba Sow

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. huhtikuuta 1989 (ikä 35)
Syntymäpaikka: Bamako, Mali
Pelipaikka: keskikenttäpelaaja
Pituus: 185 senttimetriä
Seura
Seura:  RC Lens
Pelinumero: 27
Seurat
| Vuodet | Seura | O | (M) |
| 2006–2009 |  RC Lens B | 33 | (3) |
| 2008−2013 |  RC Lens | 87 | (1) |
| 2013−2015 |  Kardemir Karabükspor | 40 | (1) |
| 2015−2017 |  Kayserispor | 41 | (3) |
| 2017−2019 |  Dynamo Moskova | 41 | (0) |
| 2019−2021 |  Nottingham Forest | 40 | (0) |
| 2021−2022 |  RC Lens B | 10 | (0) |
Maajoukkue
| 2009–2017 |  Mali | 38 | (2) |
 Seurajoukkueuran tilastot kattavat vain kansalliset sarjat, päivitetty 7. lokakuuta 2023.  Maajoukkueuran tilastot päivitetty 7. lokakuuta 2023.
| Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Maa:   Mali> Miesten jalkapallo. |
| --- | --- | --- | --- |
|  Pronssia | Gabon-Päiväntasaajan Guinea 2012 | Jalkapallo |  |
|  Pronssia | Etelä-AFrikka 2013 | Jalkapallo |  |
Samba Sow (s. 29. huhtikuuta 1989 Bamako, Mali) on malilainen jalkapalloilija.
Seurajoukkueura

Sow edusti vuosina 2008−2013 ranskalaista RC Lensia. Hän pelasi aluksi joukkueen reservijoukkueessa vuosina 2006–2009. Tammikuussa 2009 Sow siirtyi Lensin edustukseen, jossa hän pelasi aluksi vain yhden ottelun avauskaudellaan. Toisella kaudellaan Sow oli pelaamassa 31 sarjaottelussa, joissa hän onnistui kerran maalinteossa. Sowin viimeisellä kaudella Lensissä joukkue pelasi Ranskan kakkossarjassa.
Sow pelasi kaudet 2013−2017 Turkin Superliigassa, ensin kaksi kautta Kardemir Karabüksporissa ja sitten kaksi kautta Kayserisporissa. Turkista Sow siirtyi Venäjän Valioliigan FK Dynamo Moskovaan. Siellä hän pelasi kolmella kaudella, mutta kesken kauden 2018–2019 hän siirtyi Englannin mestaruussarjan Nottingham Forestiin, jota hän edusti kahden kauden ajan.
Maajoukkueura

Sow edusti Malia 38 ottelussa vuosina 2009−2017. Hänet valittiin ensimmäisiin arvokisoihinsa vuoden 2010 Afrikan-mestaruuskisoihin, joissa hän pelasi yhden ottelun. Sow oli mukana myös Afrikan-mestaruuskilpailuissa 2012, Afrikan-mestaruuskilpailuissa 2013 ja Afrikan-mestaruuskilpailuissa 2017.
Sammal (yhtye)

Sammal on turkulainen suomenkielistä progressiivista rockia esittävä yhtye, joka on ollut aktiivisena nykyisessä muodossaan vuodesta 2010 lähtien. Yhtyeen perustajajäseniin kuuluvat Jan-Erik Kiviniemi ja Jura Salmi.
Svart Recordsin vuoden 2013 tammikuussa julkaisema esikoisalbumi ylsi Suomen virallisen listan sijalle 22. Soundi-lehden Mikko Meriläisestä tuntui, kuin kaikki 1970-luvun jälkeen maailmaan syntynyt olisi tältä levyltä karkotettu pois: ”Suorimmillaan maa Sammalen alla pöllyää kuin Deep Purplen ja Uriah Heepin maisemissa. Toisinaan yhtye seikkailee sen verran utuisemmin ja progemmin, että albumi menisi monelle läpi kadonneena 1970-luvun Love Records -aarteena. Etenkin niinä hetkinä, kun seassa vilahtaa kansanlaulumaisia melodianpätkiä.”
No 2 -niminen EP julkaistiin helmikuussa 2014 ja yhtyeen toinen albumi Myrskyvaroitus toukokuussa 2015. Suomen Kuvalehden Rami Turtiaisen mukaan albumi onnistui tuomaan mukaan yhtyeen musiikkiin uuden psykedeelisemmän ulottuvuuden ilman, että kokonaisuus olisi muuttunut kakofoniseksi tai tylsäksi: ”Sammal ei yritä briljeerata virtuoosimaisella soitolla, vaan luottaa hyvien kappaleiden, spontaanien sovitusten ja progen keskelle tuodun orgaanisen svengin voimaan. Esikoisalbumilla toimivaksi havaittu synteesi on Myrskyvaroituksella osin pelkistynyt, osin jalostunut entisestään”.
Elokuussa 2017 julkaistiin livetallenne yhtyeen vuoden 2015 esiintymisestä Roadburn-festivaalilla. 19.1.2018 julkaistiin vinyylisingle Suuliekki 7" (original version).
Kolmas studioalbumi Suuliekki (2018) jatkoi Soundi-lehden Jussi Niemen mukaan melko suoraan Myrskyvaroituksesta (2015), mutta koskettimissa painotettiin nyt enemmän syntetisaattoria kuin sähköurkuja. Hänestä Jan-Erik Kiviniemen verevän laulutyylin ongelmana on, että se taipuu huonosti erilaisiin melodioihin ja saa kaikki kappaleet kuulostamaan vähän samalta.
2010-luvun lopulla yhtye oli lähellä hajoamista, kunnes se syksyllä 2020 julkaisi ensimmäisen englanninkielisen äänitteensä, digisinglen ”Returning Rivers”. Tuolloin yhtye lupaili uutta albumia äänitettäväksi keväällä 2021.
Jäsenet

Jan-Erik Kiviniemi – laulu, perkussiot
Jura Salmi – kitara, koskettimet
Juhani Laine – koskettimet, kitara
Lasse Ilano – basso
Tuomas Karivaara – rummut
Diskografia > Studioalbumit

Sammal (2013)
Myrskyvaroitus (2015)
Suuliekki (2018)
Aika laulaa (2022)
Diskografia > LIVE

Sammal-Live at Roadburn Festival, Tilburg the Netherlands 2015 (2017)
Diskografia > EP:t

No 2 (2014)
Diskografia > Singlet

Sammal (2013, CDr)
Suuliekki (original version) 7"-single
Jos ei pelaa (2020)
Returning Rivers (2020)
På knivan (2022)
Sehr kryptisch (2022)
Aiheesta muualla

Yhtyeen kotisivut (Arkistoitu – Internet Archive)
Sammal Svart Recordsin sivuilla
Diamond Dogs

| Diamond Dogs David Bowie |
| --- | --- | --- |

Studioalbumin tiedot
 Äänitetty : lokakuu 1973 – helmikuu 1973
 Studio : Trident Studios, Lontoo   Olympic Studios, Lontoo   Ludolph, Nederhorst den Berg
 Julkaistu: 24. toukokuuta 1974
 Formaatti: LP, C-kasetti, CD
 Tuottaja(t): David Bowie
 Tyylilaji: glam rock, taiderock
 Kesto: 38.23
 Levy-yhtiö: RCA Records
Listasijoitukset
 Britannia 1. (kesäkuu 1974)  Kanada 1. (2 viikkoa, 22.6.1974)  Australia 1. (6. heinäkuuta 1974)  Ranska 4. (30. huhtikuuta 1974)  Yhdysvallat 5. (1974)  Suomi 5. (toukokuu 1974)  Norja 8. (kesäkuu 1974)  Saksa 40. (1974)
David Bowien muut julkaisut
| Pin Ups 1973 | Diamond Dogs 1974 | David Live 1974 |
Singlet albumilta Diamond Dogs
 ”Rebel Rebel” Julkaistu: 15. helmikuuta 1974  ”Diamond Dogs” Julkaistu: 14. kesäkuuta 1974  ”1984” Julkaistu: heinäkuu 1974
Diamond Dogs on brittimuusikko David Bowien 24. toukokuuta 1974 julkaistu kahdeksas studioalbumi. Se nousi Britannian albumilistan kärkeen sekä muodostui Bowien siihen asti suurimmaksi menestykseksi Yhdysvalloissa, jossa se oli parhaimmillaan Billboard 200 -listan sijalla viisi. Singlenä julkaistu kappale ”Rebel Rebel” ylsi Britannian singlelistalla niin ikään viidenneksi.
Teemaltaan levy perustuu brittiläisen kirjailijan George Orwellin teokseen Vuonna 1984 ja tulevaisuuden totalitaarisen ja rappeutuneen yhteiskunnan kuvaamiseen. Bowien alkuperäinen idea oli kirjoittaa romaanin pohjalta musikaali, mutta hanke kaatui tekijänoikeusongelmiin. Musiikillisesti albumi merkitsi joutsenlaulua Bowien glam rock -tyylille, ja hänen musiikkiinsa oli tullut uusia ja monipuolisempia piirteitä.
Bowien roolihahmo levyllä on Halloween Jack, joka mainitaan albumin nimikappaleessa.
Teema

Bowien tarkoitus oli ollut tehdä George Orwellin romaaniin Vuonna 1984 perustuva musikaali yhdessä näytelmäkirjailija Anthony Ingrassian kanssa. Hanke kaatui, kun Orwellin perikunta ei myöntänytkään oikeuksia kirjaan. Osa musikaaliin tarkoitetuista kappaleista päätyi kuitenkin Diamond Dogs -albumin B-puolelle, jossa kirjan sisältö on vahvemmin esillä. Lisäksi Orwellin esittämästä tulevaisuuden totalitaristisen yhteiskunnan ja urbaanin rappion kuvauksesta tuli albumin keskeinen teema. Albumilla yhdistyvät Orwellin romaanin miljöö ja Bowien oma näkemys maailmanlopun jälkeisestä maailmasta. Bowie kuvaili myöhemmin, että Diamond Dogs ei ole teema-albumi, vaan kokoelma asioita.
Musiikki > Tyyli

Diamond Dogs merkitsee joutsenlaulua Bowien glam rock -tyylille, ja esimerkiksi albumin kappale ”Rebel Rebel” oli hänen viimeinen selvästi glam rockia edustanut singlensä. Bowie-elämäkerturi David Buckley on kirjoittanut, että Bowie hyppäsi glam rock -laivasta juuri ennen kuin hän muuttui tyhjäksi parodiaksi itsestään. Bowien musiikkiin tuli uusia piirteitä. Levyllä on esimerkiksi jazz-tyylinen varieteeballadi ”Sweet Thing”, Rolling Stones -vaikutteiset ”Diamond Dogs” ja ”Rebel Rebel”, soullaulaja Isaac Hayesin innoittama ”1984”, soulvaikutteinen popkappale ”Rock and Roll with Me” sekä kokeellinen ”Big Brother”. Musiikki on miksattu tiiviisti niin, että soittimet sulautuvat toisiinsa. Melody Makerin toimittaja Chris Charlesworth on verrannut levyn äänimaisemaa Phil Spectorin ”äänivalliin”. Albumin raa’an kitaransoiton ja miljöön on katsottu vaikuttaneen punk-aallon nousuun muutamia vuosia myöhemmin.
Musiikki > Kappalemateriaali > A-puoli

Albumin avaa makaaberi runo ”Future Legend”, jonka Bowie lausuu vääristyneellä ja runsaasti käsitellyllä äänellä. Runossa käsitellään katastrofin jälkeistä Manhattania, joka on saanut nimekseen Hunger City. Bowie kertoo ”rotan kokoisista kirpuista” ja ”kissan kokoisista rotista” sekä vertaa ihmisen kaltaisia asukkaita koiralaumoihin.
Nimikappaleen ”Diamond Dogs” aloittaa huuto ”This ain’t rock and roll, this is genocide!” (suom. Tämä ei ole rock and rollia, vaan kansanmurha). Kappaleessa esitellään Bowien uusi roolihahmo Halloween Jack, joka asuu hylätyn Manhattan Chase -nimisen pilvenpiirtäjän katolla tulevaisuuden urbaanissa autiomaassa. Alun yleisöäänet miksattiin mukaan Faces-yhtyeen livelevyltä Coast to Coast: Overture and Beginners. Tenho Immonen kuvaa David Bowie – Elämä laulu laululta -kirjassaan kappaletta ”eräänlaiseksi hienostuneeksi autotallirockiksi”.
Albumin kaksi ensimmäistä kappaletta luovat esityksen koirista ja heidän Alex DeLarge -tyyppisestä johtajastaan Halloween Jackista. Levyn teemallisuus loppuu pitkälti siihen, ja tarinaa kertovat lisäksi ainoastaan etu- ja takakannen kuvat. Bowie oli joutunut tekemään albumin kiireessä, koska hänen seuraava kiertueensa oli alkamassa keväällä 1974. Bowiella ei ollut muita uusia kappaleita Diamond Dogs -teeman ympärille, joten hän otti mukaan aiempaan musikaaliprojektiinsa säveltämiään lauluja.
”Sweet Thing”, ”Candidate” ja ”Sweet Thing (Reprise)” muodostavat yhdeksänminuuttisen sikermän, ja ne olivat osa hyllytettyä musikaaliprojektia, jonka keskipiste sen piti olla. Teos jatkaa Hunger Cityn luonnosmaista tarinaa sanoituksen kertoessa suurkaupungin alennustilasta, jossa mainitaan prostituoidut ja huumekauppiaat. Sikermä kertoo, miten pitkälle ihmiset voivat mennä lähestyessään eläimellisyyttä rappioituneessa kaupunkiympäristössä. ”Sweet Thingin” sanoituksessa Bowie käytti ensimmäisen kerran William S. Burroughsilta omaksumaansa leikkelytekniikkaa, jossa lauseita leikataan osiin ja yhdistetään ne eri järjestykseen. Bowie oli jo monissa aiemmissa lauluissaan irtautunut perinteisen sanoittajan roolista, eivätkä uudet tekstit siksi juurikaan eronneet aiemmista. Bowie hyödynsi leikkelytyyliä vuosikymmenien ajan.
A-puolen päättää yksinkertainen rock and roll -kappale ”Rebel Rebel”, josta erottuu sen kitarariffi. Kappale merkitsi Bowien jäähyväisiä glam rockille. Sanoitus hämärtää sukupuolirajoja, ja se kertoo nuoresta, joka kapinoi vanhempiaan vastaan meikkaamalla ja pukeutumalla mauttomiin naisten vaatteisiin. Tekstistä ei välity, onko kyseessä tyttö vai poika. ”Rebel Rebel” julkaistiin singlenä ja se nousi Britanniassa viidenneksi.
Musiikki > Kappalemateriaali > B-puoli

Kääntöpuolen ensimmäinen kappale on balladi ”Rock ’n’ Roll with Me”, joka vihjaa Bowien tulevasta soul-kaudesta. Sävellystyössä oli mukana Bowien vanha tuttava Warren Peace. Kappale syntyi, kun Peace soitti Bowien asunnossa Lontoossa pianolla Fats Dominon ja Little Richardin innoittamia sointuja. ”Rock ’n’ Roll with Me” ja ”Rebel Rebel” olivat alun perin tarkoitettu alun perin Bowien aiemman roolihahmon Ziggy Stardustin ympärille rakentuvaan näyttämö- tai televisiomusikaaliin, joka ei kuitenkaan edennyt ajatusta pidemmälle.
Albumin monen muun kappaleen tavoin myös ”We Are the Dead” välittää Burroughs-tyylistä painajaismaista tunnelmaa. Myös tämä kappale on musikaaliin tehty laulu. Sen nimi on suora viittaus Vuonna 1984 -romaaniin, sillä kirjan rakastavaiset Winston Smith ja Julia toistavat toisilleen lausetta ”Me olemme kuolema”, kun Ajatuspoliisi on tulossa pidättämään Smithin. Sanoituksessa näkyy selvästi Bowien leikkelytekniikka, joka luo epätavanomaisia rinnastuksia, kuten ”You’re dancing where the dogs decay / defecating ecstasy” tai ”The legendary curtains / are drawn round Baby Bankrupt”.
Kappaleen ”1984” piti olla musikaalin nimisävelmä. Albumilla julkaistu versio on saanut paljon vaikutteita Isaac Hayesin vuonna 1971 levyttämästä kappaleesta ”There from Shaft”. Kitaraa soittaa Bowien sijaan poikkeuksellisesti Alan Parker. Kappaleessa on vaikutteita funk- ja soul-musiikista, joita kuultiin enemmän Bowien seuraavalla albumilla Young Americans. Sanoituksessa on albumin tyylin mukaisesti synkkiä sävyjä. Kappaleesta oli äänitetty varhainen versio jo vuonna 1973 yhdessä ”Dodo”-nimisen kappaleen kanssa nimellä ”1984/Dodo”. Versio erosi selvästi albumille päätyneestä esityksestä ja oli selvästi hidastempoisempi. Bowie esitti ”1984”-kappaleen usein Diamond Dogs -kiertueen konserttiensa ensimmäisenä numerona, mutta vuoden 1975 jälkeen sitä ei enää kuultu.
”Big Brother” on teemansa osalta yhtenäinen Bowien aiempien kappaleiden ”Saviour Machine” (1970) ja ”We Are Hungry Men” (1967) kanssa, sillä niiden kaikkien keskeisenä ajatuksena on ehdottoman itsevallan vaarallinen viehätys. ”Big Brotherin” sanoitus heijastelee edellisen ”1984”-kappaleen loppua, jossa Winston Smithin aivopesu on valmis ja hän on alkanut rakastaa Isoveljeä.
”Big Brother” vaihtuu lennosta albumin päättävään raitaan ”Chant of the Ever Circling Skeletal Family”. Tenho Immonen arvelee, että se voisi loogisesti kuvata Winston Smithin kuuliaisuutta valtiota kohtaan tai yhtä hyvin Timanttikoirien paluuta Hunger Cityyn pilvenpiirtäjän huipulle. Kappaleen lopussa ”brother”-sanan ensimmäinen tavu jää toistumaan. Bowien mukaan kyseessä oli vahinko. Hän halusi toistuvan sanan olevan ”brother”, mutta laite jumittui ja jäi toistamaan pelkkää ”bro”-tavua. Bowie piti lopputulosta vieläkin parempana, joten se otettiin levylle sellaisenaan.
Kansitaide

Albumin kansikuvan teki belgialainen taiteilija Guy Peellaert. Kuvassa Bowie on ihmisen ja koiran välimuoto. Alkuperäinen teos herätti kohua, koska siinä näkyivät koiran sukupuolielimet. Albumi vedettiin siksi pian julkaisunsa jälkeen pois myynnistä ja korvattiin uudella versiolla, jossa genitaalit oli maalattu piiloon. Alkuperäinen kuva julkaistiin myöhemmin albumin CD-painoksilla, kuten myös hylätty kansiehdotus, jossa sombreropäinen Bowie pitelee koiraa aloillaan.
Julkaisu ja vastaanotto > Myynti

Diamond Dogs julkaistiin 24. toukokuuta 1974. Albumi oli Bowien kolmas peräkkäinen listaykkönen Britannian albumilistalla, ja se ylsi listan kärkeen myös Kanadassa.
Yhdysvalloissa albumin myynnin tukemiseksi lanseerattiin 400 000 dollarin hintainen mainoskampanja. Siihen sisältyi suuret mainostaulut Times Squarella ja Sunset Boulevardilla sekä mainoksia metroissa, lehdissä ja televisiossa. Diamond Dogs ylsi Billboard 200 -listalla viidenneksi, mikä oli Bowien siihen asti paras sijoitus.
Julkaisu ja vastaanotto > Kriitikoiden arvioita

Kriitikoilta albumi sai ilmestyessään enimmäkseen melko positiivista palautetta. Esimerkiksi brittiläinen Sounds-lehti kehui sitä Bowien vaikuttavimmaksi työksi sitten vuoden 1972 albumin The Rise and Fall of Ziggy Stardust and the Spiders from Mars. Yhdysvaltalaisen Rolling Stonen kriitikko sen sijaan kritisoi albumia voimakkaasti. Hän moitti Bowien kitaransoittoa ja äänenkäyttöä sekä liian helppoja ja synkkiä kappaleita.
Julkaisu ja vastaanotto > Kriitikoiden arvioita > Arvostelut

Allmusic: ()
The Guardian: ()
Kevchino.com: (8/10)
Pitchfork: 9/10
Kappaleet

Kaikki kappaleet säveltänyt, sanoittanut ja sovittanut David Bowie, ellei toisin mainita.
Kappaleen ”1984” jousisovitus Tony Visconti.
A-puoli
Future Legend – 1.07
Diamond Dogs – 5.56
Sweet Thing – 3.38
Candidate – 2.40
Sweet Thing (Reprise) – 2.32
Rebel Rebel – 4.30
B-puoli
Rock ’n’ Roll with Me – 4.02 (säv. David Bowie, Warren Peace, san. Bowie)
We Are the Dead – 4.54
1984 – 3.27
Big Brother – 3.20
Chant of the Ever Circling Skeletal Family – 2.04
Kappaleet > Vuoden 1990 CD-version bonuskappaleet

Dodo – 2.53 (ennenjulkaisematon kappale, äänitetty 1973)
Candidate – 5.09 (demoversio, äänitetty 1973)
Kappaleet > 30-vuotisjuhlapainoksen bonuslevy (2004)

1984/Dodo – 5.29 (äänitetty 1973)
Rebel Rebel – 3.00 (Yhdysvaltain singleversio, 1974)
Dodo – 2.53 (tunnettu myös nimellä ”You Didn’t Hear It from Me”, äänitetty 1973)
Growin’ Up – 2.25 (äänitetty 1973, säv. Bruce Springsteen)
Alternate Candidate – 5.09 (demoversio, äänitetty 1973)
Diamond Dogs – 4.41 (K-Tel Best of Bowie -miksaus, 1980)
Candidate – 2.58 (Intimacy mix)
Rebel Rebel – 3.09 (2003 mix)
Singlet

”Rebel Rebel” (julkaistu 15. helmikuuta 1974)
”Diamond Dogs” (julkaistu 14. kesäkuuta 1974)
Tekijät > Muusikot

David Bowie – laulu, kitarat, tenori- ja alttosaksofoni, moog, mellotron
Herbie Flowers – bassokitara
Aynsley Dunbar – rummut
Tony Newman – rummut
Mike Garson – kosketinsoittimet
Alan Parker – kitara kappaleessa "1984"
Tekijät > Tuotanto

Äänittäjä – Keith Harwood
Suunnittelu – AGI
Kannen maalaus – Guy Peellaert
Sisäkannen kuva – Leee Black Childers
Vuonna 2004 julkaistun 30-vuotisjuhlapainoksen kansi.
Shōzō Sasahara

| Mitalit | Mitalit | Mitalit |  |
| --- | --- | --- | --- |
|  Shōzō Sasahara |  Shōzō Sasahara |  Shōzō Sasahara |  |
Maa:   Japani
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 62 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1954 | 62 kg |  |
Shōzō Sasahara (jap. 笹原 正三, Sasahara Shōzō, 28. heinäkuuta 1929 Yamagata – 5. maaliskuuta 2023) oli japanilainen vapaapainija, olympiavoittaja ja maailmanmestari.
Sasahara voitti vapaapainissa sarjan 62 kiloa olympiakultaa Melbournessa 1956 ja saman sarjan maailmanmestaruuden Tokiossa 1954.
Hän oli Japanin mestari vuosilta 1953, 1954 ja 1956.
Hän oli Japanin painiliiton pääjohtaja huhtikuusta 1989 maaliskuuhun 2004.
Vuonna 2006 Sasahara nimettiin painin hall of fameen.
Scars & Wounds

| Scars & Wounds Machine Men |
| --- | --- | --- |

Studioalbumin tiedot
 Äänitetty : 23. kesäkuuta – 25. heinäkuuta 2003, Studio Audio, Jyväskylä
 Julkaistu: 13. lokakuuta 2003
 Tuottaja(t): Sami Kokko
 Tyylilaji: heavy metal
 Kesto: 41.45
 Levy-yhtiö: Dynamic Arts
Machine Menin muut julkaisut
| Machine Men (EP) 2002 | Scars & Wounds 2003 | Elegies 2005 |
Scars & Wounds on heavy metal -yhtye Machine Menin esikoisalbumi, joka julkaistiin Suomessa 13. lokakuuta 2003. Muualla Euroopassa 16. helmikuuta 2004 sekä Japanissa 24. maaliskuuta 2004.
Kappaleet

Against the Freaks – 3.44
The Gift – 3.42
The Beginning of the End – 5.12
Silver Dreams – 3.37
Man in Chains – 5.16
Betrayed by Angels – 5.12
Victim – 3.39
Scars & Wounds – 15.04
Men Inside The Machine – 3.22  (Japanin julkaisu)
Eye Of The Truth – 4.24 (Japanin julkaisu)
Kokoonpano

Antony Parviainen – laulu
J-V Hintikka – kitara
Jani Noronen – kitara
Eero Vehniäinen – basso
Jarno Parantainen – rummut
Arvostelut

Imperiumi.net:
Metal Storm: 7/10
Soundi:
Sputnikmusic:
Aiheesta muualla

Scars & Wounds Discogsissa. (englanniksi)
Albumi Scars & Wounds Encyclopaedia Metallum -sivustolla (englanniksi)
Machine Men
| --- | --- |
Studioalbumit:   Machine Men  Scars & Wounds  Elegies  Circus of Fools 
Singlet:   ”Falling”  ”No Talk Without the Giant”
Sangihenkäpinkäinen

| Sangihenkäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  morio
Kaksiosainen nimi
 Edolisoma morio  (Müller, 1843) 
Synonyymit
 Coracina morio 
Katso myös
   Sangihenkäpinkäinen Wikispeciesissä   Sangihenkäpinkäinen Commonsissa 
Infobox OKVirheellinen NIMI-arvoIUCN-testi OK: 
Sangihenkäpinkäinen (Edolisoma morio) on käpinkäisten heimoon kuuluva varpuslintu.
Levinneisyys

Sangihenkäpinkäistä tavataan Indonesiassa. Lajin on raportoitu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi
Tunnistaminen

Uros on täysin tumman harmaa, ja sillä on musta kurkku; Sulawesin saarella asuvilla yksilöillä musta väri ulottuu vatsaan saakka. Uroksella on myös vaaleat siipimerkit. Harmaaselkäisellä naaraalla on laajalti poimuttuneet siipien vaaleat alapinnat. Yksilöt ja parit asustavat metsän latvustossa ja metsälaikuilla alankoalueilla ja tuntureilla. Lajin elinalue ajoittuu Sulawesille ja sen lähisaarille. Naaraat eroaa samalla alueella elävistä kaitanokkakäpinkäisen naaraista selkänsä puolesta; urokset eroavat siinä, että sen siipien alapuolella on runsaasti mustaa. Laji laulaa hyönteismäistä, surisevaa "weerr-weerr-weerr ..."-laulua, korkeaa vinkuvaa "weeer"-ääntä ja kovempia "chuk-chuk-chuk-chuk"-ääniä.
Semjon Antonov

| Semjon Antonov |
| --- | --- |
 Antonov vuonna 2011.
Henkilötiedot
Koko nimi:  Semjon Sergejevitš Antonov
Syntynyt: 18. heinäkuuta 1989 (ikä 35) Nižnevartovsk, Hantien ja mansien autonominen piirikunta, Neuvostoliitto
Kansalaisuus:   Venäjä
Koripalloilija
Pelipaikka:  Pieni laitahyökkääjä
Pituus:  202 cm
Paino:  97 kg
Nyk. joukkue:   BK Nižni Novgorod
Sarja:  PBL
Pelaajaura
Seurajoukkueet
2006–2009 2009–2010 2010–:   BK Avtodor Saratov  TSU Basket Tambov  BK Nižni Novgorod
Maajoukkueet
:   Venäjä
Aiheesta muualla
FIBA
| Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Maa:   Venäjä> Miesten koripallo. |
| --- | --- | --- | --- |
|  Pronssia | Lontoo 2012 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Liettua 2011 |  |  |
Semjon Sergejevitš Antonov (ven. Семён Сергеевич Антонов, s. 18. heinäkuuta 1989 Nižnevartovsk, Hantien ja mansien autonominen piirikunta, Neuvostoliitto) on venäläinen koripalloilija ja olympiamitalisti.
Vuonna 2011 Antonov teki kolmivuotisen sopimuksen PBL-joukkue BK Nižni Novgorodin kanssa. Venäjän maajoukkueessa Antonov voitti EM-pronssia vuonna 2011 ja olympiapronssia Lontoossa 2012. Lontoon olympiamitali oli Venäjän ensimmäinen miesten koripallossa.
Aiheesta muualla

Kuvia tai muita tiedostoja aiheesta Semjon Antonov Wikimedia Commonsissa
Venäjän joukkue – Koripallon EM-kilpailut 2011
4 Vorontsevitš |
5 Mozgov |
6 Bykov |
7 Fridzon |
8 Šved |
9 Šаbаlkin |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Venäjän joukkue – Kesäolympialaiset 2012
4 Šved |
5 Mozgov |
6 Karasjov |
7 Fridzon |
8 Kaun |
9 Voronov |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Samba Esquema Novo

| Samba Esquema Novo Jorge Ben |
| --- | --- | --- |

Studioalbumin tiedot
 Julkaistu: 10. tammikuuta 1963
 Tuottaja(t): Armando Pittigliani
 Tyylilaji: samba
 Kesto: 28.47
 Levy-yhtiö: Philips
Jorge Benin muut julkaisut
|   | Samba Esquema Novo 1963 | Ben é Samba Bom 1964 |
Samba Esquema Novo on brasilialaisen artistin Jorge Benin esikoisalbumi vuodelta 1963. Albumi sisältää alkuperäisen äänitteen kansainvälisestä menestyskappaleesta ”Mas que Nada”.
Kappaleet

Kaikki kappaleet säv. ja san. Jorge Ben ellei toisin mainita.
Mas, que Nada! – 3.02
Tim Dom Dom – 2.21 (João Mello / Clodoaldo Brito)
Balança Pema – 1.29
Vem Morena – 1.59
Chove Chuva – 3.06
É Só Sambar – 2.06
Rosa, Menina Rosa – 2.15
Quero Esquecer Você – 2.22
Uála Uálalá – 2.09
A Tamba – 3.04
enina Bonita Não Chora – 2.07
Por Causa de Você, Menina –  2.47
Muusikot

Jorge Ben – laulu, akustinen kitara
Manuel Gusmão – bassokitara
Luís Carlos Vinhas – piano
J. T. Meirelles – huilu, saksofoni
Pedro Paulo – trumpetti
Dom Um Romão – rummut
Arvostelut

AllMusic: